WHA บวก2.53% สวนดัชนีตลาดฯติดลบ คาดรับผลดี BOI ไฟเขียวลงทุน EEC เพิ่ม แนะซื้อเป้า 4.89 บ.
WHA บวก2.53% สวนดัชนีตลาดฯติดลบ คาดรับผลดี BOI ไฟเขียวลงทุน EEC เพิ่ม แนะซื้อเป้า 4.89 บ. โดย ณ เวลา 16.12 น.อยู่ที่ระดับ 4.06 บาท บวก 0.10 บาท หรือ 2.53% ด้วยมูลค่าซื้อขาย 787.74 ล้านบาท
10 พ.ค. 2561

บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ณ เวลา 16.12 น.อยู่ที่ระดับ 4.06 บาท บวก 0.10 บาท หรือ 2.53% ด้วยมูลค่าซื้อขาย 787.74 ล้านบาท ราคาหุ้นวิ่งสวนดัชนีตลาดฯติดลบ โดย ณ เวลา 16.18 น. ดัชนีอยู่ที่ระดับ 1,746.71 จุด ลบ 10.19 จุด หรือ 0.58% ด้วยมูลค่าซื้อขาย 42,267.94 ล้านบาท

บล.เอเซีย พลัส ระบุในบทวิเคราะห์วันนี้(10พ.ค.) ว่า  วานนี้(9พ.ค.) ที่ประชุมบอร์ด BOI มีมติส่งเสริมโครงการลงทุน 6 โครงการใหญ่ มูลค่ารวม 3.77 หมื่นล้านบาท อาทิ โครงการผลิตยาแผนปัจจุบัน ที่ จ.ระยอง, โครงการผลิตสารสกัดจากหญ้าหวาน, โครงการผลิตเม็ดพลาสติก, โครงการขนส่งทางท่อ และโครงการศูนย์กระจายสินค้าระหว่างประเทศด้วยระบบที่ทันสมัย ให้บริการจัดเก็บและกระจายสินค้าประเภทเม็ดพลาสติก เหล็กแผ่นม้วน ที่ จ.ระยอง
อีกทั้งยังได้อนุมัติให้เปิดส่งเสริมกิจการศูนย์กระจายสินค้าด้วยระบบอัจฉริยะ (Smart Digital Hub) ซึ่งเป็นหนึ่งในกิจการเป้าหมายที่จะได้รับสิทธิประโยชน์เพิ่มเติมตามมาตรการ EEC และ นาย แจ็ค หม่า ผู้ก่อตั้งบริษัท Alibaba ได้มาลงนามร่วมมือกับรัฐบาลไทยไปเมื่อวันที่ 19 เม.ย. เพื่อลงทุน สร้างศูนย์ Smart Digital Hub วงเงินกว่า 1.1 หมื่นล้านบาท และคาดว่าจะเปิดใช้ในปี 2562
นับว่าเป็นความคืบหน้าการลงทุนภาคเอกชน โดยเฉพาะ Alibaba จะใช้พื้นที่ EEC เป็นศูนย์กลางด้านการขนส่งและโลจิสติกส์ ไปยังกลุ่มประเทศอาเซียนและจีน เพิ่มเติมจากที่ไทยได้ Airbus เข้ามาร่วมทุนศูนย์ซ่อมอากาศยานกับ TG MRO Campus เชื่อว่าดีต่อนิคมอุตสาหกรรมของไทย
โดยเฉพาะ  WHA ([email protected]) พร้อมรับอานิสงส์มากสุด เพราะที่ดินใน EEC มากกว่า 9 พันไร่ และมี ธุรกิจโลจิสติกส์คลังสินค้า Bulit-to-Suit Warehouse ที่คาดว่าจะได้รับความสนใจในตลาดใหม่เพิ่มเติม รองลงมาคือ AMATA ([email protected]) เป็นผู้นำนิคมฯที่ที่ดินใน EEC มากสุดที่ 1.3 หมื่นไร่ และส่วนใหญ่ตั้งอยู่ในจังหวัดชลบุรีที่มีราคาที่ดินสูง 